Bjezdowy
Bjezdowy (němsce Klein Partwitz) su hornjołužiska wjes z 347 wobydlerjemi[1] w samym sewjeru Budyskeho wokrjesa, kotraž słuša z lěta 1995 ke gmejnje Halštrowska Hola. Leži we Łužiskej jězorinje mjez Blunjanskim a Parcowskim jězorom.
Wjes naspomni so prěni raz hakle w lěće 1568 jako Klein Partitz.[2] Ležownostne knjejstwo měješe wot 16. do 19. lětstotka Wojerowske stawowe knjejstwo. We 1880tych lětach mějachu Bjezdowy po statistice Arnošta Muki cyłkownje 165 wobydlerjow, z nich 163 Serbow (98 %) a jenož dwaj Němcaj.[3] Arnošt Černik zwěsći w lěće 1956 serbski podźěl wot 83,2 %.[4] Ewangelscy wobydlerjo přisłušeja z lěta 1875 Blunjanskej wosadźe (do toho Wojerowskej).
Žórła[wobdźěłać | žórłowy tekst wobdźěłać]
- ↑ 9. meje 2011; Wuslědki censusa 2011 za gmejnu Halštrowska hola
- ↑ Bjezdowy w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 91.
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 249. [149 wobydlerjow, z nich 97 dorosćenych z aktiwnymi znajomosćemi serbšćiny, 3 z pasiwnymi, 24 serbskich dźěći a młodostnych, 25 bjez znajomosćow]
szl_Latn szl_Latn szl_Latn pol_Latn szl_Latn szl_Latn deu_Latn szl_Latn